**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Devetnaeste redovne sjednice Narodne skupštine Republike Srpske,**

**održane 24, 25. i 30. novembra i 1. decembra 2021. godine**

Devetnaesta redovna sjednica Narodne skupštine Republike Srpske održana je 24, 25. i 30. novembra i 1. decembra 2021. godine u Banjoj Luci.

Na osnovu člana 27 stav 2 Poslovnika Narodne skupštine Republike Srpske („Službeni glasnik Republike Srpske“, broj 66/20) predsjednik Narodne skupštine Republike Srpske je donio Odluku o davanju ovlašćenja potpredsjedniku Narodne skupštine Republike Srpske Denisu Šuliću, broj 02/1-021-904/21 od 19. novembra 2021. godine, radi privremene spriječenosti.

Potpredsjednik Narodne skupštine Republike Srpske Denis Šulić (u daljem tekstu potpredsjednik), otvorio je zasjedanje Devetnaeste redovne sjednice i konstatovao da postoji kvorum te da su odsustvo sa sjednice najavili narodni poslanici Narodne skupštine Republike Srpske (u daljem tekstu poslanici): Nedeljko Čubrilović, Milan Petković, Gordana Tešanović, Milan Švraka, Darko Babalj, Milenko Vićanović, Senad Bratić i Edin Ramić.

Na početku sjednice potpredsjednik je obavijestio prisutne da će se raditi dva dana, u poslovnički predviđenom radnom vremenu, te da će *dan za glasanje* biti u četvrtak, oko 15 časova nakon apsolviranih tačaka dnevnog reda.

Potpredsjednik je zamolio prisutne da poštuju mjere koje je preporučio Institut za javno zdravstvo Republike Srpske.

Prije prelaska na raspravu o Prijedlogu dnevnog reda Devetnaeste redovne sjednice Narodne skupštine Republike Srpske, potpredsjednik je pozvao Milomira Govedaricu, pravobranioca Republike Srpske da pristupi polaganju svečane zakletve.

Potom je potpredsjednik otvorio raspravu o **Zapisniku sa Osamnaeste redovne sjednice Narodne skupštine Republike Srpske, održane 28, 29. i 30. septembra, te 5, 6. i 7. oktobra 2021. godine,** koji su poslanici **usvojili sa *64 glasa za, nijednim protiv i*** ***nijedan poslanik se nije uzdržao od glasanja.***

Takođe, potpredsjednik je otvorio raspravu o **Zapisniku sa Dvadeset druge posebne sjednice Narodne skupštine Republike Srpske, održane 20. oktobra 2021. godine**, koji su poslanici **usvojili *sa 54 glasa za, sedam protiv i nijedan poslanik se nije uzdržao od glasanja*.**

Zatim je potpredsjednik otvorio raspravu o **Zapisniku sa Dvadeset treće posebne sjednice Narodne skupštine Republike Srpske, održane 27. oktobra 2021. godine**, koji su poslanici **usvojili *sa 50 glasova za, sedam protiv i nijedan poslanik se nije uzdržao od glasanja*.**

Prešlo se na utvrđivanje prijedloga dnevnog reda Devetnaeste redovne sjednice Narodne skupštine Republike Srpske.

U predviđenom poslovničkom roku, a u skladu sa članom 127 Poslovnika Narodne skupštine Republike Srpske, Vlada Republike Srpske obratila se zahtjevom, 19. 11. 2021. godine da se dnevni red Devetnaeste redovne sjednice dopuni sa tri tačke po hitnom postupku, i to: Prijedlog zakona o dopunama Zakona o republičkoj upravi, Prijedlog zakona o dopunama Zakona o zaštiti i spasavanju u vanrednim situacijama i Prijedlog zakona o izmjenama i dopunama Zakona o koncesijama.

Zatim je Klub poslanika SNSD podnio zahtjev da se sa dnevnog reda povuče tačka 13 – Prijedlog odluke o razrješenju predsjednika Narodne skupštine Republike Srpske – prijedlog narodnog poslanika Nebojše Vukanovića.

Klubovi poslanika SDS, PDP, DNS i Poslaničke grupa SPS podnijeli su zahtjev da se da dnevnog reda povuče tačka 18 – Prijedlog odluke o raspuštanju Skupštine opštine Bileća.

Drugih prijedloga za izmjenu ili dopunu dnevnog reda nije bilo.

U raspravi o prijedlogu dnevnog reda učestvovali su: Nebojša Vukanović, Igor Žunić i Miladin Stanić.

Zaključena je rasprava i prešlo se na izjašnjavanje o prijedlozima Vlade Republike Srpske i Kluba poslanika.

Poslanici su usvojili prijedlog Vlade Republike Srpske da se dnevni red dopuni tačkama:

* Prijedlog zakona o dopunama Zakona o republičkoj upravi – po hitnom postupku ***sa 46 glasova za, 22 protiv i dva su se uzdržala od glasanja;***
* Prijedlog zakona o dopunama Zakona o zaštiti i spasavanju u vanrednim situacijama – po hitnom postupku ***sa 46 glasova za, pet protiv i 17 ih se uzdržalo od glasanja***;
* Prijedlog zakona o izmjenama i dopunama Zakona o koncesijama – po hitnom postupku ***sa 47 glasova za, 20 protiv i dva su se uzdržala od glasanja***.

Poslanici su, takođe, usvojili prijedlog Kluba poslanika SNSD da se sa dnevnog reda povuče tačka 13 – Prijedlog odluke o razrješenju predsjednika Narodne skupštine Republike Srpske Nedeljka Čubrilovića – prijedlog narodnog poslanika Nebojše Vukanovića ***sa 48 glasova za, 18 protiv i dva su se uzdržalo od glasanja***.

Poslanici nisu usvojili prijedlog klubova poslanika SDS, PDP, DNS i Poslaničke grupe SPS da se sa dnevnog reda povuče tačka 18 – Prijedlog odluke o raspuštanju Skupštine opštine Bileća (***26 glasova za, 31 protiv i osam ih se uzdržalo od glasanja***).

Poslanici su usvojili

**DNEVNI RED**

1. Poslanička pitanja i odgovori – Aktuelni čas;
2. Prijedlog zakona o dopunama Zakona o republičkoj upravi – po hitnom postupku;
3. Prijedlog zakona o dopunama Zakona o zaštiti i spasavanju u vanrednim situacijama – po hitnom postupku;
4. Prijedlog zakona o izmjeni i dopunama Zakona o koncesijama – po hitnom postupku;
5. Prijedlog zakona o društvenom preduzetništvu Republike Srpske;
6. Prijedlog zakona o obrazovanju odraslih;
7. Prijedlog zakona o muzejskoj djelatnosti;
8. Prijedlog zakona o izmjeni Zakona o penzijskom i invalidskom osiguranju – prijedlog narodnog poslanika Perice Bundala;
9. Prijedlog zakona o dopuni Zakona o Fondu za razvoj i zapošljavanje Republike Srpske;
10. Prijedlog zakona o izmjenama i dopunama Zakona o Penzijskom rezervnom fondu Republike Srpske;
11. Prijedlog zakona o izmjenama i dopunama Zakona o bezbjednosti saobraćaja na putevima Republike Srpske;
12. Prijedlog zakona o izmjenama i dopunama Zakona o ribarstvu;
13. Nacrt zakona o kulturnim dobrima;
14. Nacrt zakona o međubankarskim naknadama kod platnih transakcija na osnovu platnih kartica;
15. Nacrt zakona o izmjenama i dopunama Zakona o unutrašnjem platnom prometu;
16. Konsolidovani izvještaj o izvršenju Budžeta Republike Srpske za period 1. 1 – 30. 6. 2021. godine;
17. Izvještaj Komiteta za koordinaciju nadzora finansijskog sektora Republike Srpske za 2020. godinu;
18. Izvještaj o izvršenju Plana rada i Finansijskog plana Fonda za zaštitu životne sredine i energetsku efikasnost Republike Srpske za period 1. 1 – 31. 12. 2020. godine;
19. Specijalni izvještaj Institucije ombudsmana za ljudska prava Bosne i Hercegovine o efikasnosti zakonskih rješenja o profesionalnoj rehabilitaciji i zapošljavanju lica s invaliditetom u Bosni i Hercegovini;
20. Prijedlog odluke o raspuštanju Skupštine opštine Bileća;
21. Izbor i imenovanje.

*sa* ***46 glasova za, osam protiv i 16 ih se uzdržalo od glasanja.***

Prešlo se na razmatranje tačaka dnevnog reda.

**Ad – 1: Poslanička pitanja i odgovori – Aktuelni čas**

U okviru ove tačke dnevnog reda, učestvovali su: Jelena Trivić, Tomica Stojanović, Slavko Gligorić, Aleksandar Glavaš, Miladin Stanić, Ljubiša Krunić, Duško Ivić, Perica Bundalo, Stevo Joksimović, Nebojša Vukanović, Vlado Đajić, Nedeljko Glamočak, Goran Selak, Sonja Karadžić Jovičević, Valerija Lakić, Igor Crnadak, Pero Petrović, Nataša Kulašinac, Maksim Skoko, Igor Žunić, Boris Spasojević, Dalibor Stević, Spomenka Stevanović, Dušica Šolaja, Miroslav Vujičić i Mirko Sovilj.

**Ad – 2: Prijedlog zakona o dopunama Zakona o republičkoj upravi – po hitnom postupku**

U ime predlagača uvodno izlaganje podnijela je Senka Jujić, ministar uprave i lokalne samouprave.

U poslaničkoj raspravi učestvovali su: Nebojša Vukanović, Radovan Višković, predsjednik Vlade Republike Srpske, Igor Crnadak, Jelena Trivić, Darko Babalj, Miladin Stanić, Milan Radović, Igor Žunić, Boris Spasojević, Milan Tubin, Davor Šešić, Tomica Stojanović i Duško Ivić.

Zaključena je rasprava.

Završnu riječ o ovoj tački dnevnog reda dala je Senka Jujić, ministar uprave i lokalne samouprave.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

**Zakon o dopunama Zakona o republičkoj upravi – po hitnom postupku usvojen je sa *47 glasova za, nijednim protiv i 21 poslanik se uzdržao od glasanja.***

**Ad – 3: Prijedlog zakona o dopunama Zakona o zaštiti i spasavanju u vanrednim situacijama – po hitnom postupku**

U ime predlagača, Republičke uprave civilne zaštite Republike Srpske, uvodno izlaganje podnio je Predrag Slijepčević.

U poslaničkoj raspravi učestvovali su: Nebojša Vukanović, Igor Crnadak, Jelena Trivić, Nedeljko Glamočak, Gordana Vidović i Dušica Šolaja.

Zaključena je rasprava.

Završnu riječ o ovoj tački dnevnog reda dao je Predrag Slijepčević, u ime Republičke uprave civilne zaštite Republike Srpske.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

**Zakon o dopunama Zakona o zaštiti i spasavanju u vanrednim situacijama usvojen je sa *48 glasova za, nijednim protiv i*** ***20 poslanika se uzdržalo od glasanja*.**

**Ad – 4: Prijedlog zakona o izmjeni i dopunama Zakona o koncesijama – po hitnom postupku**

U ime predlagača uvodno izlaganje podnio je Petar Đokić, ministar energetike i rudarstva.

U poslaničkoj raspravi učestvovali su: Nedeljko Glamočak, Igor Crnadak, Nebojša Vukanović, Tomica Stojanović i Milan Tubin.

Zaključena je rasprava.

Završnu riječ o ovoj tački dnevnog reda dao je Petar Đokić, ministar energetike i rudarstva.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

**Zakon o izmjeni i dopunama Zakona o koncesijama usvojen je sa *48 glasova za, nijednim protiv i 20 poslanika se uzdržalo od glasanja.***

**Ad – 5: Prijedlog zakona o društvenom preduzetništvu Republike Srpske**

U ime predlagača uvodno izlaganje podnio je Rajko Lajić, pomoćnik ministra privrede i preduzetništva.

U poslaničkoj raspravi učestvovali su: Nedeljko Glamočak, Duško Ivić i Gordana Vidović.

Zaključena je rasprava.

Završnu riječ o ovoj tački dnevnog reda dao je Rajko Lajić, pomoćnik ministra privrede i preduzetništva.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

**Zakon o društvenom preduzetništvu Republike Srpske usvojen je sa *68 glasova za, nijednim protiv i nijedan poslanik se nije uzdržao od glasanja*.**

**Ad – 6: Prijedlog zakona o obrazovanju odraslih**

U ime predlagača uvodno izlaganje podnijela je Natalija Trivić, ministar prosvjete i kulture.

U poslaničkoj raspravi učestvovali su: Davor Šešić, Dane Malešević, Radenko Čupić, Gordana Vidović i Nebojša Vukanović.

Zaključena je rasprava.

Završnu riječ o ovoj tački dnevnog reda dala je Natalija Trivić, ministar prosvjete i kulture.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

**Zakon o obrazovanju odraslih usvojen je sa *47 glasova za, nijednim protiv i 21 poslanik se uzdržao od glasanja*.**

**Ad – 7:** **Prijedlog zakona o muzejskoj djelatnosti**

U ime predlagača uvodno izlaganje podnijela je Natalija Trivić, ministar prosvjete i kulture.

U poslaničkoj raspravi učestvovao je Nebojša Vukanović.

Zaključena je rasprava.

Završnu riječ o ovoj tački dnevnog reda dala je Natalija Trivić, ministar prosvjete i kulture.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

**Zakon o muzejskoj djelatnosti usvojen je sa *47 glasova za, nijednim protiv i 21 poslanik se uzdržao od glasanja*.**

**Ad – 8: Prijedlog zakona o izmjeni Zakona o penzijskom i invalidskom osiguranju – prijedlog narodnog poslanika Perice Bundala**

U ime predlagača uvodno izlaganje podnio je Perica Bundalo, narodni poslanik.

U poslaničkoj raspravi učestvovali su Gordana Vidović, Tomica Stojanović, Igor Žunić, Nedeljko Glamočak i Miladin Stanić.

Zaključena je rasprava.

Završnu riječ o ovoj tački dnevnog reda podnio je Perica Bundalo, narodni poslanik.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

***Zakon o izmjeni Zakona o penzijskom i invalidskom osiguranju usvojen je sa 67 glasova za, nijednim protiv i nijedan poslanik se nije uzdržao od glasanja.***

**Ad – 9: Prijedlog zakona o dopuni Zakona o Fondu za razvoj i zapošljavanje Republike Srpske**

U ime predlagača uvodno izlaganje podnijela je Snježana Rudić, pomoćnik ministra finansija.

U poslaničkoj raspravi učestvovali su: Jelena Trivić, Miladin Stanić i Dražen Vrhovac.

Zaključena je rasprava.

Završnu riječ o ovoj tački dnevnog reda podnijela je Snježana Rudić, pomoćnik ministra finansija.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

***Zakon o dopuni Zakona o Fondu za razvoj i zapošljavanje Republike Srpske usvojen je sa 48 glasova za, nijednim protiv i 18 poslanika se uzdržalo od glasanja.***

**Ad – 10: Prijedlog zakona o izmjenama i dopunama Zakona o Penzijskom rezervnom fondu Republike Srpske**

U ime predlagača uvodno izlaganje podnijela je Snježana Rudić, pomoćnik ministra finansija.

U poslaničkoj raspravi učestvovala je Jelena Trivić.

Zaključena je rasprava.

Završnu riječ o ovoj tački dnevnog reda podnijela je Snježana Rudić, pomoćnik ministra finansija.

*U* ***danu za glasanje****,*25. 11. 2021. godine, poslanici su pristupili izjašnjavanju o Prijedlogu zakona.

***Zakon o izmjenama i dopunama Zakona o Penzijskom rezervnom fondu Republike Srpske usvojen je sa 48 glasova za, nijednim protiv i 20 poslanika se uzdržalo od glasanja.***

**Ad – 11: Prijedlog zakona o izmjenama i dopunama Zakona o bezbjednosti saobraćaja na putevima Republike Srpske**

U ime predlagača uvodno izlaganje podnio je Nedeljko Ćorić, ministar saobraćaja i veza.

U poslaničkoj raspravi učestvovali su: Stevo Joksimović, Radenko Čupić, Tomica Stojanović, Nebojša Vukanović, Ivanka Marković, Perica Bundalo, Mirko Sovilj, Dušica Šolaja, Momčilo Antonić, Miladin Stanić, Davor Šešić i Nedeljko Glamočak.

Klub poslanika SNSD podnio je dva amandmana.

Zaključena je rasprava.

Završnu riječ o ovoj tački dnevnog reda podnio je Nedeljko Ćorić, ministar saobraćaja i veza.

*U* ***danu za glasanje****,*25. 11. 2021. godine, poslanici su pristupili izjašnjavanju o amandmanima i Prijedlogu zakona.

Vlada je prihvatila amandman 1 i amandman 2 Kluba poslanika SNSD, koji su postali i sastavni dio zakona.

***Zakon o izmjenama i dopunama Zakona o bezbjednosti saobraćaja na putevima Republike Srpske usvojen je sa 66 glasova za, nijednim protiv i dva poslanika su se uzdržala od glasanja.***

U ***danu za glasanje***, 25. 11. 2021. godine, odsutni su bili sljedeći poslanici: Nedeljko Čubrilović, Krsto Jandrić, Gordana Tešanović, Milan Švraka, Darko Babalj, Dalibor Stević, Željko Babić, Begija Smajić, Edin Ramić, Senad Bratić, Slavko Gligorić i Milan Radović.

**Nastavak Devetnaeste redovne sjednice**

**Narodne skupštine Republike Srpske,**

**održan 30. novembra i 1. decembra 2021. godine**

Potpredsjednik je otvorio nastavak Devetnaeste redovne sjednice i konstatovao da postoji kvorum, te da su odsustvo sa sjednice najavili narodni poslanici: Nedeljko Čubrilović, Mara Granula, Gordana Tešanović, Gordana Vidović, Edin Ramić, Senad Bratić i Budimir Balaban.

Na početku sjednice potpredsjednik je obavijestio prisutne da će se raditi u poslovnički predviđenom radnom vremenu, a da će *dan za glasanje* biti u četvrtak oko 13 časova.

Potpredsjednik je zamolio prisutne da poštuju mjere koje je preporučio Institut za javno zdravstvo Republike Srpske.

U nastavku Devetnaeste redovne sjednice razmatrale su se preostale tačke usvojenog dnevnog reda, i to:

1. Prijedlog zakona o izmjenama i dopunama Zakona o ribarstvu;
2. Nacrt zakona o kulturnim dobrima;
3. Nacrt zakona o međubankarskim naknadama kod platnih transakcija na osnovu platnih kartica;
4. Nacrt zakona o izmjenama i dopunama Zakona o unutrašnjem platnom prometu;
5. Konsolidovani izvještaj o izvršenju Budžeta Republike Srpske za period 1. 1 – 30. 6. 2021. godine;
6. Izvještaj Komiteta za koordinaciju nadzora finansijskog sektora Republike Srpske za 2020. godinu;
7. Izvještaj o izvršenju Plana rada i Finansijskog plana Fonda za zaštitu životne sredine i energetsku efikasnost Republike Srpske za period 1. 1 – 31. 12. 2020. godine;
8. Specijalni izvještaj Institucije ombudsmana za ljudska prava Bosne i Hercegovine o efikasnosti zakonskih rješenja o profesionalnoj rehabilitaciji i zapošljavanju lica s invaliditetom u Bosni i Hercegovini;
9. Prijedlog odluke o raspuštanju Skupštine opštine Bileća;
10. Izbor i imenovanje.

**Ad – 12: Prijedlog zakona o izmjenama i dopunama Zakona o ribarstvu**

U ime predlagača uvodno izlaganje podnio je Zoran Maletić, pomoćnik ministra poljoprivrede, šumarstva i vodoprivrede.

U poslaničkoj raspravi učestvovali su: Obren Marković, Miladin Stanić, Duško Ivić, Nebojša Vukanović, Milan Petković, Jelena Trivić, Tomica Stojanović, Igor Žunić, Milan Tubin i Igor Crnadak.

Zaključena je rasprava.

Završnu riječ o ovoj tački dnevnog reda podnio je Zoran Maletić, pomoćnik ministra poljoprivrede, šumarstva i vodoprivrede.

*U* ***danu za glasanje****,*1. 12. 2021. godine, poslanici su pristupili izjašnjavanju o Prijedlogu zakona.

***Zakon o izmjenama i dopunama Zakona o ribarstvu usvojen je sa 45 glasova za, nijednim protiv i 12 poslanika se uzdržalo od glasanja.***

**Ad – 13: Nacrt zakona o kulturnim dobrima**

U ime predlagača uvodno izlaganje podnijela je Natalija Trivić, ministar prosvjete i kulture.

U poslaničkoj raspravi učestvovali su: Milan Švraka, Duško Ivić, Ranka Perić Romić, Nebojša Vukanović, Dušica Šolaja, Igor Crnadak, Srđan Mazalica i Dane Malešević.

Odbor za obrazovanje, nauku, kulturu i informisanje podnio je zaključak o stručnoj raspravi.

Zaključena je rasprava.

Završnu riječ o ovoj tački dnevnog reda podnijela je Natalija Trivić, ministar prosvjete i kulture.

*U* ***danu za glasanje***, 1. 12*.* 2021. godine, poslanici su pristupili izjašnjavanju o Nacrtu zakona i zaključku.

Nacrt zakona o kulturnim dobrima **usvojen je sa *44 glasa za, nijednim protiv i 12 poslanika se uzdržalo od glasanja*.**

Zaključak o stručnoj raspravi Odbora za obrazovanje, nauku, kulturu i informisanje ***usvojen je sa 56 glasova za, nijednim protiv i jedan poslanika se uzdržao od glasanja.***

**Ad – 14: Nacrt zakona o međubankarskim naknadama kod platnih transakcija na osnovu platnih kartica**

U ime predlagača uvodno izlaganje podnijela je Snježana Rudić, pomoćnik ministra finansija.

U poslaničkoj raspravi učestvovali su: Duško Ivić, Željka Stojičić i Nebojša Vukanović.

Klub poslanika SNSD podnio je zaključak o stručnoj raspravi.

Zaključena je rasprava.

Završnu riječ o ovoj tački dnevnog reda podnijela je Snježana Rudić, pomoćnik ministra finansija.

*U* ***danu za glasanje****,*1. 12. 2021. godine, poslanici su pristupili izjašnjavanju o Nacrtu zakona i zaključku.

Nacrt zakona o međubankarskim naknadama kod platnih transakcija na osnovu platnih kartica **usvojen je sa *45 glasova za, nijednim protiv i 12 poslanika se uzdržalo od glasanja*.**

Zaključak o stručnoj raspravi Kluba poslanika SNSD ***usvojen je sa 57 glasova za, nijednim protiv i nijedan poslanik se nije uzdržao od glasanja.***

**Ad – 15: Nacrt zakona o izmjenama i dopunama Zakona o unutrašnjem platnom prometu**

U ime predlagača uvodno izlaganje podnijela je Snježana Rudić, pomoćnik ministra finansija.

U poslaničkoj raspravi učestvovala je Željka Stojičić.

Klub poslanika SNSD podnio je zaključak o stručnoj raspravi.

Zaključena je rasprava.

Završnu riječ o ovoj tački dnevnog reda podnijela je Snježana Rudić, pomoćnik ministra finansija.

*U* ***danu za glasanje****,*1. 12. 2021. godine, poslanici su pristupili izjašnjavanju o Nacrtu zakona i zaključku.

Nacrt zakona o izmjenama i dopunama Zakona o unutrašnjem platnom prometu **usvojen je sa *45 glasova za, nijednim protiv i 12 poslanika se uzdržao od glasanja*.**

Zaključak o stručnoj raspravi Kluba poslanika SNSD ***usvojen je sa 57 glasova za, nijednim protiv i nijedan poslanik se nije uzdržao od glasanja.***

**Ad – 16: Konsolidovani izvještaj o izvršenju Budžeta Republike Srpske za period 1. 1 – 30. 6. 2021. godine**

U ime predlagača uvodno izlaganje podnijela je Slavica Milikić, pomoćnik ministra finansija.

U poslaničkoj raspravi učestvovali su: Jelena Trivić, Milan Radović, Stevo Joksimović, Tomica Stojanović, Igor Žunić, Nebojša Vukanović, Ilija Tamindžija, Davor Šešić, Srđan Mazalica, Igor Crnadak i Dušica Šolaja.

Zaključena je rasprava.

Završnu riječ o ovoj tački dnevnog reda podnijela je Slavica Milikić, pomoćnik ministra finansija.

*U* ***danu za glasanje****,*1. 12. 2021. godine, poslanici su pristupili izjašnjavanju o zaključku.

Zaključak o usvajanju Konsolidovanog izvještaja o izvršenju Budžeta Republike Srpske za period 1. 1 – 30. 6. 2021. godine ***usvojen je sa 45 glasova za, 11 protiv i jedan poslanik se uzdržao od glasanja.***

**Ad – 17: Izvještaj Komiteta za koordinaciju nadzora finansijskog sektora Republike Srpske za 2020. godinu**

U ime predlagača, Komiteta za koordinaciju nadzora finansijskog sektora Republike Srpske, uvodno izlaganje podnio je Ognjen Mihajlović,

U poslaničkoj raspravi učestvovali su: Milan Radović, Jelena Trivić, Nebojša Vukanović i Ilija Tamindžija.

Zaključena je rasprava.

Završnu riječ o ovoj tački dnevnog reda podnio je Ognjen Mihajlović, u ime Komiteta za koordinaciju nadzora finansijskog sektora Republike Srpske.

*U* ***danu za glasanje****,*1. 12. 2021. godine, poslanici su pristupili izjašnjavanju o zaključku.

Zaključak o usvajanju Izvještaja Komiteta za koordinaciju nadzora finansijskog sektora Republike Srpske za 2020. godinu ***usvojen je sa 45 glasova za, sedam protiv i pet poslanika se uzdržalo od glasanja.***

**Ad – 18: Izvještaj o izvršenju Plana rada i Finansijskog plana Fonda za zaštitu životne sredine i energetsku efikasnost Republike Srpske za period 1. 1 – 31. 12. 2020. godine**

U ime predlagača, Fonda za zaštitu životne sredine i energetsku efikasnost Republike Srpske, uvodno izlaganje podnijela je Nataša Savković.

U poslaničkoj raspravi učestvovali su Spomenka Stevanović i Nebojša Vukanović.

Zaključena je rasprava.

Završnu riječ o ovoj tački dnevnog reda podnijela je Nataša Savković, u ime Fonda za zaštitu životne sredine i energetsku efikasnost Republike Srpske.

*U* ***danu za glasanje****,*1. 12. 2021. godine, poslanici su pristupili izjašnjavanju o zaključku.

Zaključak o usvajanju Izvještaja o izvršenju Plana rada i Finansijskog plana Fonda za zaštitu životne sredine i energetsku efikasnost Republike Srpske za period 1. 1 – 31. 12. 2020. godine ***usvojen je sa 44 glasa za, dva protiv i devet poslanika se uzdržalo od glasanja.***

**Ad – 19: Specijalni izvještaj Institucije ombudsmana za ljudska prava Bosne i Hercegovine o efikasnosti zakonskih rješenja o profesionalnoj rehabilitaciji i zapošljavanju lica s invaliditetom u Bosni i Hercegovini**

U ime predlagača uvodno izlaganje podnio je Ljubinko Mitrović, ombudsman.

U poslaničkoj raspravi učestvovali su: Sonja Karadžić Jovičević, Marinko Dragišić, Nedeljko Glamočak, Ranka Perić Romić, Nebojša Vukanović i Mirko Sovilj.

Zaključena je rasprava.

Završnu riječ o ovoj tački dnevnog reda podnio je Ljubinko Mitrović, ombudsman.

*U* ***danu za glasanje****,*1. 12. 2021. godine, poslanici su Specijalni izvještaj Institucije ombudsmana za ljudska prava Bosne i Hercegovine o efikasnosti zakonskih rješenja o profesionalnoj rehabilitaciji i zapošljavanju lica s invaliditetom u Bosni i Hercegovini, primili k znanju.

**Ad – 20: Prijedlog odluke o raspuštanju Skupštine opštine Bileća**

Na zahtjev Vlade Republike Srpske ova tačka je povučena sa dnevnog reda.

**Ad – 21: Izbor i imenovanje**

O ovoj tački dnevnog reda prvo je Izvještaj o izboru ombudsmana za djecu Republike Srpske podnijela Đuka Huremović, generalni sekretar predsjednika Republike Srpske.

Davor Šešić, zamjenik predsjednika Komisije za izbor i imenovanje, podnio je tri izvještaja o:

* razmatranju zahtjeva za prestanak funkcije na mjestu člana Upravnog odbora Agencije za bankarstvo Republike Srpske;
* razmatranju prijedloga kandidata za izbor vršioca dužnosti zamjenika direktora Agencije za bankarstvo Republike Srpske;
* razmatranju zahtjeva za prestanak funkcije na mjestu člana Programskog savjeta JP „Radio-televizije Republike Srpske“.

U poslaničkoj raspravi učestvovali su Davor Šešić i Nebojša Vukanović.

Zaključena je rasprava.

O ovoj tački dnevnog reda nije bilo završne riječi.

*U* ***danu za glasanje***, 1. 12. 2021. godine, potpredsjednik je prvo konstatovao da Dragici Radović prestaje funkcija ombudsmana za djecu Republike Srpske sa istekom mandata dana, 12. decembra 2021. godine, te su poslanici pristupili izjašnjavanju o odlukama:

* Odluka o izboru Natalije Petrić, ombudsmana za djecu Republike Srpske, **usvojena je sa 44 *glasa za, jednim protiv i 11 poslanik se uzdržao od glasanja.***
* Odluka o razrješenju Srđana Šuputa sa funkcije člana Upravnog odbora Agencije za bankarstvo Republike Srpske, **usvojena je sa *56 glasova za, nijednim protiv i nijedan poslanika se nije uzdržao od glasanja.***
* Odluka o izboru Srđana Šuputa za vršioca dužnosti zamjenika direktora Agencije za bankarstvo Republike Srpske na period od šest mjeseci, **usvojena je sa *45 glasova za, dva protiv i osam poslanik se uzdržalo od glasanja.***
* Odluka o razrješenju Sanje Dizdarević sa funkcije člana Programskog savjeta JP „Radio-televizije Republike Srpske“**,** **usvojena je sa *55 glasova za, nijednim protiv i nijedan poslanika se nije uzdržao od glasanja.***

*U* ***danu za glasanje, 1. 12. 2021. godine***, odsutni su bili sljedeći narodni poslanici: Nedeljko Čubrilović, Mara Granula, Gordana Tešanović, Radovan Vuković, Edin Ramić, Senad Bratić, Budimir Balaban, Gordana Vidović, Krsto Jandrić, Savo Vulić, Slavko Gligorić, Željko Babić, Nebojša Marić, Ivanka Marković, Tomica Stojanović, Darko Babalj, Branko Butulija, Ljubiša Krunić, Jelena Trivić, Igor Crnadak, Perica Bundalo, Milan Švraka, Radenko Čupić i Milenko Vićanović.

Ovim je okončan rad o dnevnom redu Devetnaeste redovne sjednice Narodne skupštine Republike Srpske.

U skladu sa članom 174, stav 10 Poslovnika sastavni dio ovog zapisnika je stenogram od 550 stranica, tonski i video-zapis Devetnaeste redovne sjednice Narodne skupštine Republike Srpske.

**GENERALNI SEKRETAR POTPREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Denis Šulić***